Diari Oficial de la Generalitat Valenciana


Sumari del DOGV 4538, del 07-07-2003 (2003/8012)

RESOLUCIÓ de 20 de juny de 2003, del director del Centre de Desenvolupament Marítim, relativa a la delegació de competències d'assignació d'atracada en els ports de la Generalitat Valenciana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4538

Data del DOGV
:   07-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/8012


Data del document
:   20-06-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

 Descriptors 

:   * delegació de poders
    * competència administrativa
    * política portuària

RESOLUCIÓ de 20 de juny de 2003, del director del Centre de Desenvolupament Marítim, relativa a la delegació de competències d'assignació d'atracada en els ports de la Generalitat Valenciana. [2003/X8012]
  
La competència per a assignar atracada en els ports de la Generalitat Valenciana estava regulada per la Circular E-1, de 29 de març de 1993, del llavors director general d'Obres Públiques. Esta circular delegava en el personal del Servici d'Explotació i Conservació de Ports la competència que en matèria d'assignació d'atracada s'atribuïa al director general d'Obres Públiques.
  
El Decret 110/2000, de 18 de juliol, del Govern Valencià, que va aprovar el Reglament Orgànic i Funcional de la Conselleria d'Obres Públiques, Urbanisme i Transports va atribuir al Centre de Desenvolupament Marítim, entre altres funcions, la de: ?dirigir i planificar l'oferta pública d'amarraments de recreació i la seua gestió?.
  
L'Orde de 6 d'octubre de 2000 que desenvolupa el citat decret, adscriu al Centre de Desenvolupament Marítim els servicis de Gestió de Ports i d'Explotació i Conservació de Ports, i correspon a este últim la direcció tècnica de l'explotació i inspecció dels ports de la Generalitat Valenciana i la prestació i ordenació dels servicis portuaris, entre altres facultats.
  
El Decret 210/2001, de 18 de desembre, del Govern Valencià, que aprova el Reglament Orgànic i Funcional de la Conselleria d'Obres Públiques, Urbanisme i Transports manté l'atribució al Centre de Desenvolupament Marítim de la facultat de: ?dirigir i planificar l'oferta pública d'amarraments de recreació i la seua gestió?. A dia de hui no ha sigut publicada l'orde de desplegament d'este decret.
  
Com a conseqüència de l'anterior, es va considerar convenient la publicació d'una nova norma el fet de la qual era determinar, d'acord amb l'organització existent, la delegació de competències en matèria d'assignació d'atracada. Així, el 8 d'octubre de 2002, es va publicar en el DOGV la Resolució de 23 de setembre de 2002, del director del Centre de Desenvolupament Marítim relativa a la delegació de competències d'assignació d'atracada en els ports de la Generalitat Valenciana.
  
No obstant això, la pràctica ha demostrat la conveniència d'ampliar la dita resolució.
  
Atés el que disposa l'article 68.1 de la Llei 5/1983, de 30 de desembre, de Govern Valencià, modificada per la Llei 1/2002, de 26 de febrer, de la Generalitat Valenciana, així com l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i en ús de les atribucions que em conferix el citat Decret 210/2001, resolc:
  
1) Delegar la competència per a assignar atracada en els ports de la Generalitat Valenciana en el cap de Servici d'Explotació i Conservació de Ports, en l'enginyer tècnic de zona i en els auxiliars d'Explotació Portuària, segons s'indica a continuació:
  
Trànsit comercial
  
A- Línies regulars: (incloent passatge de badia): cap del Servici d'Explotació
  
B- Atracada no regular: enginyer tècnic de zona
  
C- Esmenes, moviments i ancoratge de vaixells de línia regular o no, per a optimar el rendiment dels molls: enginyer tècnic de zona
  
Trànsit pesquer
  
En tots els casos: (prèvia proposta de la Confraria de Pescadors): enginyer tècnic de zona
  
Trànsit esportiu
  
A- Assignació de primer establiment per a embarcacions de base: cap del Servici d'Explotació de Ports
  
B- Assignació per llista d'espera per a embarcacions de base: enginyer tècnic de zona, i correspon al cap de Servici la supervisió de la gestió de la llista d'espera.
  
C- Modificacions en l'assignació per a embarcacions de base per necessitats d'explotació: enginyer tècnic de zona
  
D- Transeünts: enginyer tècnic de zona i auxiliars d'Explotació Portuària, i correspon en este últim cas a l'enginyer tècnic de zona la supervisió de les assignacions.
  
2) Delegar la competència per a resoldre la baixa com a embarcació de base en els amarraments d'ús públic dels ports de la Generalitat Valenciana en el cap de Servici d'Explotació i Conservació de Ports
  
3) La delegació de competències que es disposa en la present resolució no serà obstacle perquè el director del Centre de Desenvolupament Marítim puga avocar el coneixement i resolució de tots els assumptes que considere oportuns; així mateix, podrà revocar la present delegació en qualsevol moment segons el que establix l'article 68.5 de la Llei 5/1983, de 30 de desembre, de Govern Valencià, modificada per la Llei 1/2002, de 26 de febrer, de la Generalitat Valenciana, així com en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
4) De conformitat amb el que establixen les lleis dalt citades, les resolucions que s'adopten en virtut de la delegació conferida per esta resolució indicaran expressament esta circumstància, i s'entendran dictades per l'òrgan delegant, i són, per tant, susceptibles de recurs d'alçada davant el conseller d'Obres Públiques, Urbanisme i Transports.
  
5) Queda derogada la Resolució de 23 de setembre de 2002, del director del Centre de Desenvolupament Marítim relativa a la delegació de competències d'assignació d'atracada en els ports de la Generalitat Valenciana
  
6) La present resolució entrarà en vigor l'endemà de la publicació en el DOGV.